Klasa: 602-01-01/17-01

Urbroj: 2176-22-01/17-147a

Sela, 4.12.2017.

ZAPISNIK SA SJEDNICE UČITELJSKOG VIJEĆA

održane 24.11.2017. u 12:15 h

Dnevni red:

1. Digitalna ovisnost među mladima; predavanje pedagoginje Marije C. Kunić
2. Mnemotehnike – tehnike učenja; predavanje pedagoginje Marije C. Kunić
3. Različito

Ad 1)

Pedagoginja Marija Cetinjan Kunić održala je prigodno predavanje za Mjesec borbe protiv ovisnosti na temu o suvremenom obliku ovisnosti – ovisnosti o korištenju suvremene tehnologije

Posebno je naglasila prednosti suvremenih tehnologija i digitalnih medija za učenje i komunikaciju djece s vršnjacima ili interesnim skupinama, ali i načine njihove zloupotrebe os strane same djece te drugih ljudi. Razjašnjeno je kada se smatra da je netko ovisan o digitalnim medijima i suvremenim tehnologijama.

Zaključeno je kako odrasli moraju ići u korak s djecom po pitanju korištenja suvremenih tehnologija te djecu kontinuirano moraju educirati o negativnim stranama korištenja iste, o opasnostima i rizicima te o važnosti kretanja i zdrave prehrane tj. zadržavanja osnovnih načela dječjeg razvoja.

Ad 2)

Pedagoginja je govorila o osnovnim principima kvalitetnog učenja – uvjetima za učenje, organizaciji vremena, važnosti zdrave prehrane i hidratizacije, važnosti aktiviranja učenika na nastavi i učenja djece mnemotehnikama kroz njihovu svakodnevnu primjenu u nastavi.

Posebno je naglašeno kako se u radu s udžbenicima učenike treba poticati na korištenje metode čitanja ČPČPP, koja uključuje aktivno čitanje uz bilježenje važnih podataka na papiru te prepričavanje i ponavljanje.

Učitelji su upoznati s metodom skraćivanja, elaboriranog kodiranja, rečeničnim mnemonicima, uvođenjem rime i ritma te prostornim metodama poput metode mjesta, metode prostornog uređenja stranice, bizarnog predočavanja te izradom umnih mapa.

Ad 3) Različito

Ravnateljica je informirala prisutne kako je školska liječnica zamolila da se do 1.12.2017. dostave „zubne putovnice“ učenika šestih razreda u Dom zdravlja.

Dogovorene su aktivnosti za prosinac:

1.12.2017. će se održati humanitarni ples za učenika 5.-8.r.s ciljem prikupljanja novaca za maturalno putovanje učenika 8.r.

Razredna nastava će posjetiti sisačko kino 6.12.2017. i razgledati Advent u Sisku

7.12.2017. u 18 sati održati će se Večer matematike za učenike predmetne nastave.

Učenici predmetne nastave u prosincu nemaju planiranih izleta.

Održati će se božićna priredba, a glavni organizator je učiteljica Višnjica Šimanović.

Ravnateljica je najavila kako školska natjecanja počinju početkom drugog polugodišta te zamolila angažman od strane učitelja. U siječnju započinju prijave za Lidrano.

Zapisnik sastavila: Marija Cetinjan Kunić